اسماعيل شاهد

اسماعيل شاهد (په ) چې ډېری پښتانه يې مانی بولي،  د پښتو ډرامو يو وتلی، تکړه او مشهور ممثل او اداکار دی چې د خپلو خنده‌وونکو ډرامو په وسيله يې له پېنځه لسيزو زيات پښتانه خندولې دي او  په پښتنو کې د خپلو ټوکمارو ډرامو او تمثيل له مخې خورا مشهور دی.
نوموړی په  نېټه د خيبر پښتونخوا په چارسده کې زېږېدلی دی.
 لومړنی ژوند او مسلک 
اسماعيل شاهد په  نېټه د خيبر پښتونخوا د چارسدې د اتمانزو په يوه پښتنه کورنۍ کې زېږېدلی دی.
نوموړي دوه وده کړې دي او درې زامن او درې لورگانې لري، د ښکلو هنرونو پوهنځی يې لوستی دی، ۲۷ کاله د پېښور مرستيال کمشنر دفتر کې دنده ترسره کړې ده، پلار يې د پېښور عدليې محکمې (کچرۍ) دننه د خوراک کانتين (خوړنځی) درلود.

د ښوونځي له دورانه يې له ډرامو سره مينه لرله او له هماغه وخته به يې د ښوونځي دننه د دريځ سر ډرامو کې فعاله ونډه اخيستله، د نوموړي دا مينه بالاخره د هغه د شهرت لامل وگرځېده.
هغه په ۱۹۷۷ز کې پېښور راډيو سټېشن ته د يوې سندرې ثبتولو په موخه ورغی چې هلته ورته د تمثيل وړانديز وشو، چې نوموړي ومانه او په لنډه موده کې يې په خپلې ټوکمارۍ او ساده طبيعت يې ډېری خلک پرځان رامات کړل، د پښتو تلوېزيوني ډرامو په راتگ هغه ډېر ژر دې برخې ته هم ورداخل شو او د پېښور پې ټي وي کې هغه له ۸۰۰ زياتو ډرامو کې کار وکړ چې بالاخره په دې کار نوموړی د هر کور پېژندل شوی غړی وگرځېد او په خلکو کې په لويه کچه مشهور شو.

د ميم زرما ټوله زما ډرامه د هغه له بهترينه ډرامو څخه ده چې اوردو ژبې ته هم ژباړل شوې ده او د پاکستان د ولسمشر له خوا پرې نوموړي ته د غوره کردار جايزه ورکړل شوې ده.

 سرچينې